อายุ14เพิ่งมีประจำเดือนครั้งแรกสิงหาคมปีที่แล้วก็มาปกติจนถึงธันวาคมพอมกราคมถึงตอนนี้(เมษายน)ก็ยังไม่มาเลยค่ะผิดปกติตรงไหนไหมคะหรือควรไปพบแพทย์ไหมคะ
สวัสดีค่ะ การที่ประจำเดือนมาไม่สม่ำเสมอ มาขาดๆหายๆ ไม่ได้มาทุกเดือนดังกล่าวมานั้น อาจจะมีสาเหตุมาจาก ฮอร์โมนจากรังไข่ที่ยังสร้างไม่สม่ำเสมอในแต่ละรอบเดือน พบได้บ่อยในหญิงวัยรุ่นที่เพิ่งเริ่มมีประจำเดือนในช่วง 1-2 ปีแรกค่ะ ไม่ต้องทำอะไร มักดีขึ้นได้เอง สาเหตุอื่นๆเช่น การมีถุงน้ำหลายใบในรังไข่ ความผิดปกติในมดลูกเช่นมีเนื้องอกหรือพังผืดมดลูก เยื่อบุโพรงมดลูกเจริญผิดที่ หรือโรคไทรอยด์ทำงานผิดปกติเบื้องต้นควรจดวันที่มีประจำเดือนไว้อย่างละเอียด ยังไม่ซื้อยาปรับฮอร์โมนใดๆมาใช้เอง สังเกตอาการ หากประจำเดือนไม่มาเกิน 3 เดือนติดกันขึ้นไปแล้ว หรือตอนนี้ไม่สบายใจมาก ควรไปพบสูตินรีแพทย์เพื่อตรวจเพิ่มเติม